Tiny Chotelo

Cukelwa Magdeline Chotelo (o o itsegeng ka leina la Tiny Chotelo; o o tshotsweng ka Mopitlo a le malatsi a matlhano ngwaga wa 1962), ke mopolotiki wa Aforika Borwa. Ke leloko la African National Congress, o ne a tlhophilwe mo palamenteng ya Kapa Bokone ka 2009. Ka 2013 o ne a tlhomiwa leloko la khansele la ditlhabololo. O ne a tlhomiwa mokhanselara wa tlholego le tshomarelo tikologo ka 2014. Chotelo o ne a isiwa maemo tlase ka 2018 a tswa mo khanseleng ka 2019.

 Botshelo jwa a le mmotlana le thuto 
Chotelo o tsholetswe mo lolwapeng kwa Batswana ka Mopitlo a le malatsi a matlhano ngwaga wa 1962 kwa Gatlhose kwa kgaolong e e neng e le Kapa pele kwa Aforika Borwa. O tsene sekolo sa Batlharo Tlhaping."MEC Chotelo Department of Environment and Nature Conservation". Northern Cape Provincial Government. Retrieved 24 November 2025 O ne a aloga ka diploma go tswa kwa Thaba Nchu College of Education. Go tswa kwa University of Port Elizabeth gone o alogile ka highe diploma ya thuto.

 Tsa Pereko 
Chotelo e ne e le mothusa modulasetilo wa lekgotla la bomme la Manyano le tlhogo ya lephata kwa Gamocwaedi Primary kwa Deurhaam,Kuruman. Ka 1996, o ne a nna leloko la lekanala la ANC la ga Joe Morolong. O ne a nna mokwaledi wa lekalana leo ka 1998.Chotelo o ne a tlhatlosiwa maemo go nna motshwara madi ka 2000 a nna leloko la komiti ya kgaolo ya Kgalagadi. Ka 2004 o ne a nna mothusa modulasetilo wa lekgotla la bomme la African National Congress. Chotelo o ne a tlhophiwa mo komiting ya kgaolo ka 2009.

 Puso ya kgaolo 
O ne a tlhophiwa go ya palamenteng ya kgaolo ya Kapa Bokone mo ditlhophong tsa Moranang a le masome mabedi le bobedi ngwaga wa 2009 a tsena mo ofising ka Motsheganong a le malatsi a marataro ngwaga wa 2009."Northern Cape MPLs elected April 22". Politicsweb. Retrieved 24 November 2025 O ne a tlhomiwa modulasetilo wa komiti ya temothuo, dipalamo le pereko. Ka 2010 o ne a tlhomiwa modulasetilo wa badulasetilo le modulasetilo wa komiti ya pabalesego, tirosanommogo le ditsela le pereko.

Chotelo o ne a tlhophilwe go nna leloko la khansele ya ditlhabololo ke moeteledipele Sylvia Lucas ka Seetebosigo a le malatsi a matlhano ngwaga wa 2013. Chotelo o ne a tlhatlhama Mxolisa Sokatsha.Mokoena, Michael (5 June 2013). "No surprises in N Cape reshuffle". IOL. Kimberley. Retrieved 24 November 2025

Morago ga ditlhopho tsa 2014, Chotelo o ne a simolola setlha sa bobedi e le leloko la palamente ka Motsheganong a le masome mabedi le motso ngwaga wa 2014.Beangstrom, Patsy (12 May 2014). "Few new faces for NC parly". DFA. Retrieved 24 November 2025 Ka Motsheganong a le masome mararo, Lucas o ne a itsise khansele ya gagwe e ntsha. O ne a neela Chotelo maemo a mokhanselara wa tshomarelo tikologo le tlholego, a tlhatlhama Patrick Mabilo."Premier Sylvia Lucas' formal announcement of Members of the Northern Cape Provincial Executive Council, Provincial Legislature, Kimberley". www.gov.za. Retrieved 24 November 2025"Northern Cape executive announced". News24. Bloemfontein. 30 May 2014. Retrieved 24 November 2025 O ne a fokodiwa maemo mo khanseleng ka Tlhakole 2018.Morapela, Katleho (15 February 2018). "Northern Cape Premier #SylviaLucas reshuffles her cabinet". OFM. Retrieved 24 November 2025

Chotelo o dule mo palamenteng ka Motsheganong 2019, ka a ne a sa tlhagelele mo lenaaneng la ANC la bo ntlhopheng ba ditlhopho tsa 2019."Premier Sylvia Lucas: Announcement of Provincial Executive Committee reshuffle". Government of South Africa. Retrieved 24 November 2025

 Botshelo jwa gagwe 
Chotelo o nyetswe o na le bana ba le bararo.

 Metswedi